Document ID: 31999D0344

ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Μαΐου 1999
για την τροποποίηση της απόφασης 97/365/ΕΚ σχετικά με την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν να εισάγονται προϊόντα παρασκευασμένα από κρέας βοοειδών, χοιροειδών, ιπποειδών και αιγοπροβάτων
[κοινοποιηθείσα υπό τον αριθμό Ε(1999) 1374]
(Κείμενο που παρουσιάζει ενδιαφέρον για τον ΕΟΧ)
(1999/344/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μία μεταβατική περίοδο, προσωρινών καταλόγων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1,
Εκτιμώντας:
(1) ότι, με την απόφαση 97/222/ΕΚ της Επιτροπής(3), έχει καταρτιστεί κατάλογος τρίτων χωρών από τις οποίες επιτρέπεται στα κράτη μέλη να εισάγουν προϊόντα με βάση το κρέας·
(2) ότι, για τις χώρες που περιλαμβάνονται σ' αυτόν τον κατάλογο, οι οποίοι ζωοϋγειονομικές απαιτήσεις και οι απαιτήσεις κτηνιατρικής πιστοποίησης, όσον αφορά την εισαγωγή προϊόντων με βάση το κρέας, έχουν θεσπιστεί με την απόφαση 97/221/ΕΚ της Επιτροπής(4)·
(3) ότι, με την απόφαση 97/365/ΕΚ της Επιτροπής(5), έχουν καταρτιστεί προσωρινοί κατάλογοι εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας βοοειδών, χοίρων, ιπποειδών και αιγοπροβάτων·
(4) ότι η Επιτροπή έχει λάβει από την Τυνησία ένα κατάλογο μιας εγκατάστασης, με εγγυήσεις σχετικά με το ότι πληρούνται καθ' ολοκληρίαν οι σχετικές κοινοτικές υγειονομικές απαιτήσεις·
(5) ότι, κατά τη διεξαγωγή κοινοτικού επιτοπίου ελέγχου, διαπιστώθηκε ότι η εν λόγω εγκατάσταση τηρεί τους σχετικούς υγειονομικούς κανόνες και ότι, επομένως, είναι δυνατόν να περιληφθεί σε έναν πρώτο κατάλογο εγκαταστάσεων από τις οποίες είναι δυνατόν να επιτρέπεται εισαγωγές προϊόντων με βάση το κρέας·
(6) ότι είναι, επομένως, δυνατό να καταρτιστεί προσωρινός κατάλογος των εγκαταστάσεων που παράγουν προϊντα με βάση το κρέας, όσον αφορά την Τυνησία·
(7) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/365/ΕΟΚ τροποποιείται ως εξής:
α) Μετά το σημείο 6 προστίθεται το ακόλουθο σημείο 7: "7 = Τα προϊόντα αυτής της εγκατάστασης πρέπει να παρασκευάζονται από νωπό κρέας το οποίο παράγεται σύμφωνα με την οδηγία 64/433/ΕΟΚ(6) σε εγκεκριμένα σφαγεία της Ευρωπαϊκής Ένωσης ή το οποίο πληροί τις απαιτήσεις του άρθρου 21α της οδηγίας 72/462/ΕΟΚ(7)."
β) Προστίθεται στο παράρτημα, το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται από τις 25 Μαΐου 1999.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 25 Μαΐου 1999.

Labels: 17
5
0
3
6